Un caz de furt a fost rezolvat recent de polițiștii din Alba Iulia. Este vorba despre furtul unui lanț destul de scump. S-a întâmplat într-o bijuterie din oraș, iar hoțul în cauză este din Mediaș.
Acesta a acționat într-o bijuterie din Alba Iulia. Însă, lanțul de peste 1000 de euro ca valoare, a fost găsit tot în oraș, într-un amanet.
Cazul a fost comunicat de reprezentații IPJ Alba, în buletinul de presă din 31 martie.
Ce s-a întâmplat
La data de 30 martie 2024, polițiștii de investigații criminale din cadrul Poliției Municipiului Alba Iulia au identificat și reținut un bărbat de 27 de ani, din municipiul Mediaș, județul Sibiu, care este cercetat sub aspectul săvârșirii infracțiunii de furt.
Se pare că, la data de 29 martie, profitând de neatenția vânzătoarei unei bijuterii din municipiul Alba Iulia, căreia i-ar fi solicitat să îi arate mai multe articole din aur, ar fi sustras un lănțișor în valoare de 5.500 de lei.
Unde a fost găsit lanțul
Polițiștii au identificat lănțișorul la o casă de amanet din Alba Iulia, iar asupra bărbatului au fost găsiți o parte din banii proveniți din amanetarea acestuia.
Cercetările sunt continuate, pentru stabilirea întregii sale activități infracționale.
Urmăriți Alba24.ro și pe Google News
Dacă ți-a plăcut articolul: